《辰阳舟次蒋春岩观察绍宗 其五》
清代·黄本骥

梦里生涯醉里身，眼前多少看花人。但求异植夸侪偶，竟指妖姿诧鬼神。

石尉园林终是假，陶家门户孰能真。何如载向观风舫，少许清芬已出尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。